RESOLUCIÓN do 13 de abril de 2015 pola que se aproba o censo definitivo de embarcacións autorizadas para traballar na reserva mariña de interese pesqueiro Os Miñarzos.
Consellería do Medio Rural e do Mar — III. Outras disposicións — 29/04/2015

• Antecedentes.
1. O día 7.12.2007 publicouse no
Diario Oficial de Galicia
a Orde do 27 de novembro de 2007 pola que se regula o uso e xestión da reserva mariña de interese pesqueiro Os Miñarzos, modificada pola Orde do 26 de febreiro de 2009.
2. O día 12.9.2014 publicouse no
Diario Oficial de Galicia
a Resolución do 27 de agosto de 2014, da Secretaría Xeral do Mar, pola que se abría o prazo de presentación de solicitudes (un mes desde a publicación no DOG) para a inscrición de embarcacións no censo da reserva mariña de interese pesqueiro Os Miñarzos.
3. O día 6.2.2015 publicouse no
Diario Oficial de Galicia
, a Resolución do 21 de xaneiro de 2015, da Secretaría Xeral do Mar, pola que se aproba o censo provisional de embarcacións autorizadas para traballar na reserva mariña de interese pesqueiro Os Miñarzos.
4. O día 30.3.2015 reuniuse, en sesión ordinaria, o órgano de xestión, seguimento e control da reserva mariña de interese pesqueiro Os Miñarzos para resolver as alegacións presentadas.
• Consideracións legais e técnicas.
1. O Decreto 87/2007, do 12 de abril, modificado polo Decreto 241/2008, do 2 de outubro, polo que se crea a reserva mariña de interese pesqueiro Os Miñarzos, establece no seu artigo 7 as condicións de acceso á reserva e determinado que será preciso que as embarcacións estean inscritas nun censo específico para poder realizar as actividades descritas no seu artigo 5.
2. A Resolución do 27 de agosto de 2014, da Secretaría Xeral do Mar, abriu o prazo de presentación de solicitudes (un mes desde a publicación no DOG) para a inscrición de embarcacións no censo da reserva mariña de interese pesqueiro Os Miñarzos, e estableceu os requisitos que debían cumprir as embarcacións que solicitasen a súa inscrición no censo, entre outros:
«[...] o permiso de explotación da embarcación que estará en vigor deberá conter algunha das modalidades autorizadas no ámbito da Remip-Os Miñarzos de acordo co establecido nos artigos 5 e 6 bis do Decreto 87/2007, do 12 de abril, o artigo 4 da Orde do 27 de novembro de 2007 e o Plan de xestión integral aprobado para o ano 2014 [...]».
3. De conformidade co establecido na Resolución do 27 de agosto de 2014, da Secretaría Xeral do Mar, o prazo para a presentación das solicitudes para a inscrición no censo rematou o 13.10.2014, data en que as solicitudes teñen que cumprir os requisitos exixidos na antedita resolución.
4. A Resolución do 27 de agosto de 2014, da Secretaría Xeral do Mar, establece, ademais, as condicións que deberán cumprir as embarcacións para desenvolver a actividade pesqueira na reserva mariña de interese pesqueiro Os Miñarzos:
a) Permitir a instalación dun sistema de localización conectado ás baterías principais e de reserva da embarcación para impedir que se apague mentres a embarcación estea operativa (artigo 7.3 da Orde do 27 de novembro de 2007 modifica pola Orde do 26 de febreiro de 2009: «Para facilitar os labores de seguimento e control da actividade pesqueira e/ou marisqueira, os armadores das embarcacións inscritas no censo deberán permitir a instalación de dispositivos de identificación»).
b) Comunicar telefonicamente ou por radio VHF a entrada e saída na Remip-Os Miñarzos (artigo 7.1. da Orde do 27 de novembro de 2007: «Todos aqueles que efectúen a actividade pesqueira e/ou marisqueira no ámbito da reserva mariña, deben comunicar ao persoal asignado á xestión, seguimento e control da reserva a súa entrada na zona da reserva mariña, identificándose convenientemente e notificándolle as capturas no momento de acceder á reserva. Así mesmo, deben notificar a súa saída, o número de artes caladas ou empregadas e as capturas realizadas na zona da reserva. Estas comunicacións deben efectuarse de maneira que permitan ao órgano de xestión, seguimento e control realizar a comprobación dos datos transmitidos.»).
c) Comunicación das capturas. Esta información será enviada semanalmente á persoa responsable do seguimento científico a través de estados específicos. A información será tratada de xeito confidencial e poderá ser utilizada exclusivamente con fins científicos e de xestión.
5. A Orde do 27 de novembro de 2007, pola que se regula o uso e xestión da reserva mariña de interese pesqueiro Os Miñarzos, modificada pola Orde do 26 de febreiro de 2009, define no seu artigo 3 o procedemento para a elaboración do censo de embarcacións autorizadas. O censo definitivo será aprobado por resolución da persoa titular da Consellería do Medio Rural e do Mar, que se publicará no
Diario Oficial de Galicia
.
De acordo con todo o anterior,
Primeiro. Aprobar o censo definitivo de embarcacións autorizadas para traballar na reserva mariña de interese pesqueiro, que figura como anexo I a esta resolución. Estas embarcacións, en tanto non finalice o proceso de instalación dos sistemas de localización a que se refire a condición 5.a) da Resolución do 27 de agosto de 2014, poderán desenvolver a súa actividade no ámbito da reserva mariña de interese pesqueiro cumprindo unicamente coas condicións 5.b) e 5.c) da antedita resolución.
Segundo. Inadmitir as solicitudes de inscrición presentadas polas persoas armadoras das embarcacións que figuran no anexo II, con indicación do motivo.
Terceiro. Desestimar a solicitude de inscrición presentada pola persoa armadora da embarcación que figura no anexo III, con indicación do motivo.
Contra esta resolución, que esgota a vía administrativa, poderá interpoñerse, ante a conselleira do Medio Rural e do Mar, recurso potestativo de reposición no prazo dun mes contado desde o día seguinte ao da súa publicación no
Diario Oficial de Galicia
ou recurso contencioso-administrativo ante a sala do contencioso-administrativo do Tribunal Superior de Xustiza no prazo de dous meses contados a partir do día seguinte ao da súa publicación.
Santiago de Compostela, 13 de abril de 2015